
TURTO IR APLINKOS APSAUGOS SKYRIAUS 
VYRIAUSIOJO SPECIALISTO
 PAREIGYBĖS APRAŠYMAS

I. SKYRIUS
PAREIGYBĖS CHARAKTERISTIKA

1. Turto ir aplinkos apsaugos skyriaus vyriausiasis specialistas (toliau – valstybės tarnautojas) yra karjeros valstybės tarnautojas.

II. SKYRIUS
PAREIGYBĖS PASKIRTIS

2. Valstybės tarnautojo pareigybė skirta daugiabučių namų ir jų bendrojo naudojimo objektų valdytojų apskaitai bei veiklos priežiūrai ir kontrolei, paramos būstui įsigyti ir finansinės paskatos pirmąjį būstą įsigyjančioms jaunoms šeimoms įgyvendinimui, smulkaus ir vidutinio verslo bei sodininkų bendrijų rėmimo programų įgyvendinimui.

III. SKYRIUS
VEIKLOS SRITIS

3. Šias pareigas einantis valstybės tarnautojas vykdo funkcijas specialiosiose daugiabučių namų ir jų bendrojo naudojimo objektų valdytojų apskaitos ir veiklos priežiūros bei kontrolės, parama būstui įsigyti ir finansinės paskatos pirmąjį būstą įsigyjančioms jaunoms šeimoms teikimo, smulkaus ir vidutinio verslo bei sodininkų bendrijų rėmimo veiklos srityse.
                                                                          
IV. SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus:
4.1. turėti ne trumpesnę kaip vienerių metų darbo patirtį administravimo, strateginio planavimo, dokumentų valdymo, teisės aktų rengimo ar viešųjų pirkimų srityse;
4.2. turėti aukštąjį universitetinį išsilavinimą;
4.3. išmanyti Lietuvos Respublikos teisės aktus, reglamentuojančius veiklos sritis, vietos savivaldą, viešąjį administravimą, viešuosius pirkimus, valstybės pagalbą, korupcijos prevenciją, strateginį valdymą, teisėkūrą, dokumentų rengimą ir valdymą;
4.4. gebėti:
4.4.1. dirbti „MS Office“ programų paketu;
4.4.2. valdyti, kaupti, sisteminti, apibendrinti informaciją ir rengti išvadas;
4.4.3. savarankiškai planuoti, organizuoti savo veiklą;
4.4.4. sklandžiai dėstyti mintis raštu ir žodžiu;
4.4.5. analizuoti, vertinti ir rengti teisės aktus, jų projektus bei įgyvendinimo rekomendacijas.

V. SKYRIUS
ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas:
5.1. rengia teisės aktų, sutarčių bei kitų dokumentų projektus, susijusius su daugiabučių namų ir jų bendrojo naudojimo objektų valdytojų apskaita bei veiklos priežiūra ir kontrole, paramos būstui įsigyti ir finansinės paskatos pirmąjį būstą įsigyjančioms jaunoms šeimoms įgyvendinimu, smulkaus ir vidutinio verslo bei sodininkų bendrijų rėmimo programų įgyvendinimu; 
5.2. veiklos sričių klausimais bendradarbiauja su valstybės ir savivaldybės įstaigų, įmonių bei organizacijų atsakingais asmenimis teikia projektus ir pasiūlymus dėl veiklos sričių reglamentavimo, strateginio planavimo bei įgyvendinimo tobulinimo;
5.3. administruoja savivaldybės teritorijoje esančių daugiabučių namų ir jų bendrojo naudojimo valdytojų apskaitą, teisės aktų nustatyta tvarka vykdo daugiabučių namų bendrojo naudojimo objektų valdytojų priežiūrą bei kontrolę;
5.4. nagrinėja asmenų pageidaujančių vykdyti daugiabučių namų administravimo veiklą savivaldybės teritorijoje prašymus, teikia siūlymus dėl naujų daugiabučių namų administratorių įregistravimo, pagal poreikį organizuoja daugiabučių namų administratorių paskyrimą bendrojo naudojimo objektų valdytojo neturintiems daugiabučiams namams;
5.5. užtikrina valstybės paramos būstui įsigyti ir finansinės paskatos pirmąjį būstą įsigyjančioms jaunoms šeimoms įgyvendinimą teisės aktų nustatyta tvarka; 
5.6. administruoja smulkaus ir vidutinio verslo rėmimo fondą, užtikrina savivaldybės programų bei priemonių, skirtų paramos smulkiam ir vidutiniam verslui bei ūkininkams įgyvendinimą;
5.7. administruoja sodininkų bendrijų rėmimo fondą, užtikrina savivaldybės programų bei priemonių skirtų paramos sodininkų bendrijoms įgyvendinimą, teisės aktų nustatyta tvarka administruoja sodininkų bendrijų infrastruktūros perėmimą;
5.8. analizuoja su funkcijų vykdymu susijusias kitų savivaldybių praktikas, užtikrina vykdomų funkcijų atitiktį valstybės ir savivaldybės strateginiams planams; 
5.9. dalyvauja komisijų ir darbo grupių, į kurias yra deleguotas veikloje, teikia apibendrintą informaciją apie komisijų ir darbo grupių veiklą tiesioginiam vadovui;
[bookmark: _Hlk21866747]5.10. kaupia ir sistemina su vykdomomis funkcijomis susijusią informaciją, teikia su veiklos sritimi susijusias konsultacijas, rašytinius paaiškinimus, atsako į su veiklos sritimi susijusius klausimus, reaguoja į su veiklos sritimi susijusias aktualijas, teisės aktų nustatyta tvarka, užtikrina su veiklos sritimi susijusių informacinių sistemų duomenų atnaujinimą, rengia aktualios informacijos viešinimo pranešimus;
5.11. teikia pasiūlymus tiesioginiam vadovui dėl vykdomų funkcijų reglamentavimo ir praktinio vykdymo tobulinimo bei efektyvinimo, vykdo kitas su veiklos sritimis susijusias tiesioginio vadovo pavestas užduotis.

VI. SKYRIUS
ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus skyriaus vedėjui (ai).
                               _______________________________________________________


Susipažinau:

__________________________________           ___________        _________________________
                   (pareigos)                                                (parašas)                       (vardas, pavardė)

____________________
                  (data)
